armvectores/hy_wikipedia_2023 huggingface dataset:
Խորանարդի կրկնապատկում

Խորանարդի կրկնապատկում, հին աշխարհի դասական խնդիրներից, պահանջում է կառուցել տված խորանարդից ծավալով կրկնակի մեծ խորանարդ։
Խորանարդի կրկնապատկման խնդիրը հաճախ կոչվում է նաև դելոսյան խնդիր, քանի որ, ըստ ավանդության, Դելոս կղզում համաճարակից փրկելու համար գուշակը՝ աստծո պատգամախոսը, պահանջել է առանց ձևը փոխելու երկու անգամ մեծացնել խորանարդաձև զոհարանը։ Եթե տված խորանարդի կողը հավասար է մեկի, ապա որոնելի խորանարդի կողի երկարությունը պետք է որոշել 
  
    
      
        
          x
          
            3
          
        
        −
        2
        =
        0
      
    
    {\displaystyle x^{3}-2=0}
   հավասարումից, այսինքն՝ խնդիրը հանգում է թվապես 
  
    
      
        
          
            2
            
              3
            
          
        
      
    
    {\displaystyle {\sqrt[{3}]{2}}}
   արտահայտությանը հավասար հատվածի կառուցման, որը, ինչպես ապացուցվեց XIX դարում, հնարավոր չէ իրագործել միայն կարկինի և քանոնի օգնությամբ։ Խնդիրը հնարավոր է լուծել, եթե օգտագործվեն կոնական հատույթներ։
Խանջուր

Խանջուր, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Բաբերդ քաղաքից հյուսիս, Ճորոխ գետի ձախ կողմում, Խանջուր գետակի ափին` Բալախոռի դաշտում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ստեփան Մացոյան

Ստեփան Գրիգորի Մացոյան (մարտի 16, 1923(1923-03-16), Բաթում, Վրացական ԽՍՀ, ԱԽՖՍՀ, ԽՍՀՄ - նոյեմբերի 26, 2010(2010-11-26), Երևան, Հայաստան), հայ խորհրդային քիմիկոս։ Քիմիական գիտությունների դոկտոր (1966 թ.), պրոֆեսոր (1967 թ.), ՀԽՍՀ ԳԱ ակադեմիկոս (1982 թ.), թղթակից անդամ (1974 թ.)։ Գերմանիայի գիտությունների ակադեմիայի պատվավոր անդամ, ՀՀ ԳԱԱ իսկական անդամ։


== Կենսագրություն ==
1948 թվականին ավարտել է Երևանի պոլիտեխնիկական ինստիտուտը։ 1951 թվականից աշխատել է ՀԽՍՀ ԳԱ օրգանական քիմիայի ինստիտուտում, 1959 թվականից՝ մոնոմերների և պոլիմերների քիմիայի լաբորատորիայի վարիչ, 1967 -1988 թվականներին՝ տնօրեն, 1988 թվականից՝ ՀԽՍՀ ԳԱ օրգանական քիմիայի ինստիտուտի տնօրենի խորհրդատու։
Գիտական աշխատանքները վերաբերում են բարձրամոլեկուլային միացությունների քիմիային և օրգանական սինթեզին։ Ցիկլոպոլիմերման ռեակցիայի առաջին ուսումնասիրողներից է։ Բացահայտել է «ոչ դասական» մոնոմերներից (չզուգորդված դիենային, տրիենային և այլն) գլխավոր շղթայում ցիկլային խմբեր պարունակող պոլիմերների առաջացման օրինաչափությունները։ Առաջինն է մշակել շղթայում միան երկցիկլային օղակներ պարունակող մի շարք պոլիմերների սինթեզի եղանակները։ Ցիկլոպոլիմերման ռեակցիայի միջոցով հնարավոր դարձավ դժվարամատչելի պոլիվինիլացետալների և կետալների, ինչպես նաև մակրոցիկլային պոլիմերների ստացումը։ Մացոյանը հեղինակ է հետերոցիկլային միացությունների (պիրոզոլիններ, պիրազոլներ, ֆտալաններ են) սինթեզի սկզբունքորեն նոր եղանակների։ Նրա մշակած վինիլացետատի սուսպենզային պոլիմերման և օլիգովինիլացետատների ստացման եղանակները ներդրված են Երևանի «Պոլիվինիլացետատ» գործարանում։
Շուրջ 500 գիտական հրատարակումների, հեղինակային իրավունքների և 3 մենագրությունների հեղինակ է։


== Պարգևներ ==
Ժողովուրդների բարեկամության շքանշան
Անանիա Շիրակացու մեդալ, 2003 թ.


== Ծանոթագրություններ ==


== Արտաքին հղումներ ==
Patents by Inventor Stepan G. Matsoian
Պերուի հնդկացիների լեգենդները (մուլտֆիլմ)

«Պերուի հնդկացիների լեգենդները» (ռուս.՝ «Легенды перуанских индейцев»), խորհրդային կարճամետրաժ մուլտիպլիկացիոն ֆիլմ, որն ստեղծվել է 1978 թվականին «Սոյուզմուլտֆիլմ» ստուդիայում և պատմում է Պերուի՝ շուրջ 1800 տարի առաջ ապրած հնդկացիների լեգենդի մասին։ Վլադիմիր Պեկարի «ազգագրական ֆիլմերի» շարքի առաջին մուլտֆիլմն է։
Ֆիլմի մտահղացումը հայտնվել է նրանից հետո, երբ ռեժիսորը տեսել է հին պերուացիների նկարների լուսանկարները, որոնք ուղարկվել էին «Սոյուզմուլտֆիլմի» սցենարների բաժին Լենինգրադից։ Պեկարը գնացել է Լենինգրադ և հանդիպել Ազգագրության ինստիտուտից երիտասարդ գիտնական Յուրի Բերյոզկինի հետ, որն ուղարկել էր լուսանկարները «Սոյուզմուլտֆիլմ» ստուդիա։ Պեկարը ծանոթացել է մոչիկա հնդկացիների հին նկարների վերծանման հիման վրա ստեղծված առասպելների տարբերակների հետ։ Դրանից հետո սկսվել է աշխատանքը ֆիլմի սցենարի վրա։


== Սյուժե ==
Մուլտֆիլմը ներկայացնում է երկու կիսաստված եղբայրների մասին պատմող լեգենդը, որոնք դաստիարակվել են սուրբ գորտի կողմից։ Մեծանալուց հետո եղբայրները գնում են մարդկանց աշխարհը՝ նվիրելով նրանց երջանկություն և փրկելով չար հրեշներից։ Սակայն հրեշներից մեկը՝ Ռիկուայը, կենդանի է մնում եղբայրների հետ կռվից հետո։ Նա խաղում է կրտսեր եղբորը՝ նրա մոտ ուղարկելով քառասնոտնանուն, որը նրան տանում է Ռիկուայի դաշնակցի՝ կախարդուհու մոտ։ Վերջինս կրտսեր եղբորը խնդրում է մարդկանց նվիրել զենք, որն սկսում է սպանել մարդկանց։ Միայն ավագ եղբոր ու աստվածների միջամտությունն է փրկում մարդկանց լիակատար ոչնչացումից։
Ռիկուայի ու նրա դաշնակիցների շուտափույթ մահվանից հետո կրտսեր եղբայրը պատժվում է՝ ստիպվելով պահել երկինքը, իսկ ավագ եղբայրն անհետանում է։


== Ստեղծողներ ==
Սցենարի հեղինակ – Մ. Ռոդիոնով
Խորհրդատու – Յուրի Բերյոզկին
Տեքստի հեղինակ – Վլադիմիր Վալուցկի
Ռեժիսոր – Վլադիմիր Պեկար
Բեմադրող նկարիչ – Տատյանա Կոլյուշևա
Կոմպոզիտոր – Էդուարդ Արտեմև, Յուրի Բոգդանովի ղեկավարած «Բումերանգ» անսամբլի մասնակցությամբ
Կադրից դուրս տեքստը կարդում է – Վլադիմիր Բասով
Օպերատոր – Քաբուլ Ռասուլով
Հնչյունային օպերատոր – Բորիս Ֆիլչիկով
Խմբագիր – Նատալյա Աբրամովա
Նկարիչներ – Յուրի Բատանին, Վիոլետա Կոլեսնիկովա, Տատյանա Ֆադեևա, Անատոլի Աբարենով, Ալեքսանդր Գորլենկո, Մարինա Ռոգովա, Վլադիմիր Զախարով
Օգնականներ – Տատյանա Լիտկո, Վ. Գիլյարովա, Սվետլանա Գվինիաշվիլի, Լյուդմիլա Կրուտովսկայա
Մոնտաժող – Նատալյա Ստեպանցևա
Ֆիլմի տնօրեն – Լյուբով Բուտիրինա


== Վերաթողարկում ==
1990-ական թվականների սկզբին ԽՍՀՄ-ում և Ռուսաստանում մուլտֆիլմը թողարկվել է VHS-ով «Крупный план» կինոմիության կողմից «Չիպոլինո» մուլտֆիլմի հետ միասին։


== Ծանոթագրություններ ==


== Արտաքին հղումներ ==
Պերուի հնդկացիների լեգենդները մուլտֆիլմը «Անիմատոր.ռու» կայքում
http://www.myltik.ru/index.php?topic=db&fe=multview&multid=1144
Ժովտնևոե (գյուղ, Ռուբեժանսկի գյուղական խորհուրդ)

Անվան այլ կիրառումների համար տե՛ս՝ ԺովտնևոեԺովտնևոե (ուկրաիներեն՝ Жовтневе), գյուղ Ուկրաինայի Խարկովի մարզի Վոլչանսկի շրջանում։ Բնակավայրը նախկինում նաև անվանվել է Զմեևկա։ Հիմնադրվել է 1910 թվականին։
2001 թվականի տվյալներով Ժովտնևոե գյուղում բնակվում էր 70 մարդ։ Բնակավայրը զբաղեցնում է 1,94 կմ² տարածք։ Բնակչության խտությունը կազմում էր 36,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գևորգ Աբաջյան

Վիքիպեդիայում կան հոդվածներ  Աբաջյան ազգանունով այլ մարդկանց մասին:Գևորգ Համբարձումի Աբաջյան (դեկտեմբերի 12, 1920(1920-12-12), Շնող, Բորչալուի գավառ, Վրաստանի Դեմոկրատական Հանրապետություն - հոկտեմբերի 8, 2002(2002-10-08), Երևան, Հայաստան), հայ թատերագետ, գրականագետ։ Բանասիրական գիտությունների թեկնածու (1956 թ.), ՀԽՍՀ արվեստի վաստակավոր գործիչ (1972 թ.)։
Վլադիմիր Աբաջյանի եղբայրն է, Վարդուհի Վարդերեսյանի՝ ամուսինը։


== Կենսագրություն ==
Ծնվել է Շնող գյուղում (այժմ՝ Լոռու մարզում)։ Ավարտել է Լենինականի մանկավարժական ինստիտուտը (1941 թ.)։ 1945 թվականից՝ Լենինականի թատրոնի դերասան, 1957-1976 թթ. աշխատել է ՀԽՍՀ հեռուստառադիոպետկոմում, 1979-1989 թթ.՝ Սփյուռքահայության հետ մշակութային կապի կոմիտեում, 1995-2000 թթ.՝ Հայոց ցեղասպանության թանգարան-ինստիտուտում։
Մասնակցել է Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողություններին։
Աշխատությունները նվիրված են հայ թատրոնի պատմության և առանձին դերասանների ստեղծագործությունների հարցերին։


=== Ընտանիքը ===
Եղբայրը՝ Վլադիմիր Աբաջյան, դերասան
Կինը՝ Վարդուհի Վարդերեսյան, դերասանուհի
Ավագ որդին՝ Վահրամ Աբաջյան, դիվանագետ
Կրտսեր որդին՝ Սուրեն Աբաջյան, դաշնակահար


== Երկեր ==


=== Գրքեր ===
Սուրեն Սուրենյան, Ե., ՀԹԸ, 1959, 106 էջ։
Իսահակ Ալիխանյան (կյանքն ու գործունեությունը), Ե., Հայաստան, 1967, 171 էջ։
Անահիտ Մկրտումյան (դերասանուհու մասին), Ե., Ա. հ., 1972, 96 էջ։
Կարապետ Արծրունյան (դերասանի մասին), Ե., Ա. հ., 1972, 16 էջ։
Էլզա Շահինյան (դերասանուհու մասին), Ե., ՀԹԸ, 1975, 98 էջ։
Թատրոնի սիրով (հայ բեմի գործիչներ), Ե., ՀԹՀ, 1975, 163 էջ։
Ժան Էլոյան (դերասանի կյանքն ու բեմական գործունեությունը), Ե., ՀԹՀ, 1976, 106 էջ։
Մի կյանքի պատմություն (արվեստագետ մարտիկը), Ե., Ա. հ., 1979, 72 էջ։
Արտիստը ինչպես տեսա (հուշեր), Ե., Սովետական գրող, 1980, 352 էջ։
Գուրգեն Հակոբյան (կյանքը և ստեղծագործական ուղին), Ե., ՀԹԸ հրատ., 1983, 105 էջ։
Ալեքսանդր Հովհաննիսյան Ե., ՀԹՀ, 1984, 94 էջ։
Արտիստը ինչպես տեսա (հուշեր), Ե., Սովետական գրող, 1986, 352 էջ։
Վաղինակ Մարգունի (ստեղծագործական դիմանկար), Ե., ՀԹԸ, 1987, 122 էջ։
Երկու դիմանկար (Ասյա Բերոյան, Արամ Ռշտունի), Ե., ՀԹԳՄ, 1990, 76 էջ։
Գյումրի թատրոնի մարդիկ, Լոս Անջելես, տպ. Հ. և Գ. Թէրճանեան եղբայրների, 1994, 340 էջ։
Թատերական ակնթարթներ (ակնարկների ընտրանի), Ե., Անահիտ, 1996, 189 էջ։
Հայոց ցեղասպանության անդրադարձը Վահրամ Փափազյանի արվեստում, Ե., 1997, 52 էջ։
Սաբրինա Գրիգորյան, Ե., Հայ Էդիթ, 2000, 93 էջ։
Ավետիք Իսահակյանը և հայոց ողբերգությունը, Ե., Ա. հ., 2001, 300 էջ։
Մայրանուշ Պարոնիկյան (կյանքն ու գործունեությունը), Ե., Ա. հ., 2001, 48 էջ։
Վահրամ Փափազյանի գրչի սխրանքը, Ե., Մաշտոց, 2004, 46 էջ։
Փշրանքներ փշրված իմ կյանքից (հուշագրություն), Ե., Գրաբեր, 2013, 160 էջ։


=== Մամուլ ===
Լենինի կերպարը հայ բեմում։ «Գրական թերթ», 1969, № 6:


== Ծանոթագրություններ ==
Արծաթե լարեր

«Արծաթե լարեր» (ռուս.՝ «Серебряные струны»), խորհրդային պատմա-կենսագրական ֆիլմ, որը նկարահանել են ռեժիսորներ Պավել Կադոչնիկովը և Օլեգ Դաշկևիչը։ Պրեմիերան տեղի է ունեցել 1988 թվականի հունվարին։


== Սյուժե ==
Ֆիլմը նվիրված է Ռուսաստանում ժողովրդական գործիքների առաջին նվագախմբի հիմնադիր, կատարող, կոմպոզիտոր, դիրիժոր, լուսավորական Վասիլի Վասիլևիչ Անդրեևի կենսագրությանը։
Երիտասարդ տարիքում տարվելով բալալայկա նվագելով՝ Վասիլի Անդրեևը, որը ծնունդով հարուստ առևտրականների ընտանիքից է, հաճախ արժանացել է ծաղրի,  բացասական վերաբերմունքի իր հարազատների և հարուստ ծանոթների կողմից։


== Դերերում ==


== Նկարահանող խումբ ==


== Ծանոթագրություններ ==


== Արտաքին հղումներ ==
«Արծաթե լարեր»(անգլ.) ֆիլմը Internet Movie Database կայքում
«Всегда молодой». Передача Сергея Урсуляка «Пёстрая лента», 2005 год.
Мы его никогда не забудем. «Правда», № 82 (30288) 31 июля – 3 августа 2015 года.
Повесть о настоящем человеке. «Российская газета». Archived 2021-02-28 at the Wayback Machine.
(839) Վալբորգ

(839) Վալբորգ (անգլ.՝ Valborg), աստերոիդ աստերոիդների հիմնական գոտում։ Հայտնաբերվել է 1916 թվականի սեպտեմբերի 24-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,614665 ա. մ., առավելագույնը մոտենում է 2,2139 ա. մ. հեռավորության վրա և հեռանում 3,0154 ա. մ.։ Արեգակի շուրջ մեկ ամբողջական պտույտ է կատարում 1544,27 երկրային օրվա ընթացքում, իր ուղեծրով շարժվելով միջինում 0,23312 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,61° անկյուն։
Վալբորգ աստերոիդը պատկանում է Էվնոմիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 2,54 - 2,72 ա. մ. միջակայքում ընկած մեծ կիսաառանցքներով, ունեն 11,6°-14,8° ուղեծրի թեքում և 0,121-0,180 էքսցենտրիսիտետ։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(839) Վալբորգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(706) Հիրունդո

(706) Հիրունդո (անգլ.՝ Hirundo), աստերոիդ աստերոիդների հիմնական գոտում։ Հայտնաբերվել է 1910 թվականի հոկտեմբերի 9-ին Ջոզեֆ Հելֆրիչի կողմից Հայդելբերգում։
Միջին հեռավորությունը Արեգակից կազմում է 2,728534 ա. մ., առավելագույնը մոտենում է 2,1967 ա. մ. հեռավորության վրա և հեռանում 3,2604 ա. մ.։ Արեգակի շուրջ մեկ ամբողջական պտույտ է կատարում 1646,24 երկրային օրվա ընթացքում, իր ուղեծրով շարժվելով միջինում 0,21868 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,47° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(706) Հիրունդո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալեքսանդր Թամանյանի թանգարան-ինստիտուտ

Ալեքսանդր Թամանյանի թանգարան-ինստիտուտ, ստեղծվել է Հայաստանի կառավարության 2002 թվականի օգոստոսի 5-ի թիվ 1401-Ն որոշմամբ։ Հայաստանի կառավարության 2016 թվականի մարտի 31-ի N 350-Ն որոշմամբ «Ալեքսանդր Թամանյանի թանգարան-ինստիտուտ» պետական ոչ առևտրային կազմակերպությունը (պետական գրանցման համարը՝ 286.210.04732) միացման ձևով վերակազմակերպվել է՝ միանալով «Ճարտարապետության ազգային թանգարան-ինստիտուտ» պետական ոչ առևտրային կազմակերպությանը (պետական գրանցման համարը՝ 286.210.04756):


== Գործունեություն ==
Թանգարանն իրականացնում է Ալեքսանդր Թամանյանի ստեղծագործական ժառանգության ըստ պատշաճի պահպանումը և մասսայականացումը, Ալեքսանդր Թամանյանի կյանքին ու գործունեությանը վերաբերող արխիվային, լուսանկարչական, գծագրական, պատմատնտեսական, անձնական և ցուցադրական այլ նյութերի հավաքումը, պահպանումը և հաշվառումը, վերականգնումը, համակարգումը և դրանց հիման վրա գիտահետազոտական աշխատանքների իրականացումը, Ալեքսանդր Թամանյանի գործունեության ազդեցության ուսումնասիրումն արվեստի, տնտեսության, Հայաստանի միջազգային ճանաչման, հնագիտության և այլ ասպարեզներում։


== Հասցե ==
Թանգարանը գտնվում է Երևանի կենտրոնում՝ Կառավարական 3-րդ շենքի առաջին հարկում։
Թանգարանի դիմաց տեղադրված է Ալեքսանդր Թամանյանի կիսանդրին (քանդակագործ՝ Արտաշես Հովսեփյան)։


== Տես նաև ==
Ալեքսանդր Թամանյանի անվան ճարտարապետության ազգային թանգարան-ինստիտուտ


== Ծանոթագրություններ ==


== Արտաքին հղումներ ==
Ալեքսանդր Թամանյանի թանգարան-ինստիտուտ
«Ալ. Թամանյանի թանգարան-ինստիտուտ» ՊՈԱԿ
Ալեքսանդր Թամանյանի ինստիտուտ-թանգարանի գոյությունը վտանգված է
Էդվարդ Փոյնթեր

Էդվարդ Ջոն Փոյնթեր (անգլ.՝ Edward John Poynter, մարտի 20, 1836(1836-03-20)[…], Փարիզ, Հուլիսյան միապետություն - հուլիսի 26, 1919(1919-07-26)[…], Լոնդոն, Մեծ Բրիտանիայի և Իռլանդիայի միացյալ թագավորություն), անգլիացի նկարիչ, Արունդելյան միության անդամ։


== Կենսագրություն ==
Էդվարդ Փոյնթերը ծնվել է 1836 թվականի մարտի 20-ին, Փարիզում՝ ճարտարապետ և նկարիչ Ամբրոսիա Փոյնթերի ընտանիքում։
1853 թվականին 17-ամյա Փոյնթերը Հռոմում հանդիպում է Ֆրեդերիկ Լեյթոնին, ով մեծ տպավորություն է թողնում Փոյնթերի վրա։
1856-1859 թվականներին Փոյնթերը նկարչական կրթություն է ստացել Վեսթմինսթերյան դպրոցում և Իփսվիչում։ Գեղանկարչության դասեր է ստացել Լոնդոնում, Հռոմում և Փարիզում՝ Շառլ Գլեյրի մոտ (Ուիսթլերի հետ միասին)։ Մեծ ճանաչում է ձեռք բերել պատմա-դիցաբանական կտավների շնորհիվ, ինչպիսիք են՝ «Իսրայելը Եգիպտոսում» (1867), «Շեբայի թագուհու այցը» (1871-1875), «Սողոմոն արքա» (1890)։
1866 թվականին Փոյնթերն ամուսնացել է հոգևորական-մեթոդիստ Ջորջ Բրաուն Մաքդոնալդի դստեր՝ գեղեցկուհի Ագնես Մաքդոնալդի հետ։ Ունեցել են երեք երեխա։
1871 թվականին Փոյնթերը դարձել է Ակվարելիստների բելգիական կազմակերպության անդամ։
1876 թվականին ընտրվել է որպես Գեղարվեստի թագավորական ակադեմիայի անդամ, իսկ 1896 թվականից դարձել է ակադեմիայի նախագահ։ Միաժամանակ՝ 1894-1904 թվականներին Փոյնթերը զբաղեցրել է Լոնդոնի ազգային պատկերասրահի տնօրենի պաշտոնը։ 
1902 թվականին նրան շնորհվել է բարոնետի տիտղոս։ 
Փոյնթերը մահացել է Լոնդոնում՝ 1919 թվականին։


== Պատկերասրահ ==

		
		
		
		
		

		
		

		
		
		
		


== Ծանոթագրություններ ==


== Գրականություն ==
Malcolm Bell. Drawings of Sir E. J. Poynter. — Լ.: George Newness Ltd., 1905.«Пойнтер, Эдвард-Джон»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Գաբուզյան

Գաբուզյան, հայկական ազգանուն


== Ազգանունը կրողներ ==
Արա Հարությունի Գաբուզյան (1963), հայ իրավաբան։
Եղիազար Մարտիրոսի Գաբուզյան (1895-1937), նկարիչ։
Հովհաննես Եղիազարի Գաբուզյան (ծնվ. 1995), հայ շախմատիստ, գրոսմայստեր։
Վահրամ Մարտիրոսի Գաբուզյան (1903-1966), հայ բանաստեղծ, արձակագիր, գրական-հասարակական գործիչ։


== Տես նաև ==
Ղաբուզյան
Ղաբզիմալյան


== Ծանոթագրություններ ==
Էյտոր Վիլա-Լոբոս

Վիլա Լոբոս-Էյտոր (իսպ.՝ Heitor Vila-Lobos) (մարտի 5, 1887(1887-03-05)[…], Ռիո դե Ժանեյրո, Բրազիլիայի կայսրություն - նոյեմբերի 17, 1959(1959-11-17)[…], Ռիո դե Ժանեյրո, Բրազիլիա), բրազիլացի կոմպոզիտոր, դիրիժոր, բանահավաք, մանկավարժ, երաժշտական-հասարակական գործիչ։ Հավաքել և գրի է առել բրազիլական երաժշտական բանահյուսությունը։ Վաղ շրջանի երկերից ազգային բնորոշությամբ առանձնանում է «Սերտանի երգերը» նվագախմբային սյուիտը (1909)։ 1922 թվականին որպես կառավարական կրթաթոշակառու Վիլա Լոբոսը կատարելագործվել է Փարիզում։ 1931 թվականից Վիլա Լոբոսը եղել է երաժշտական կրթության հարցերով բրազիլական կառավարության լիազորը։ Հիմնադրել է երաժշտական դպրոցներ և երգչախմբային կոլեկտիվներ, 1942 թվականին՝ խմբակային երգեցողության ազգական կոնսերվատորիան, ստեղծել երաժշտական դաստիարակության կուռ համակարգ։ Նրա նախաձեռնությամբ 1945 թվականին Ռիո դե ժանեյրոյում բացվել է Բրազիլական երաժշտական ակադեմիան (Վիլա Լոբոսը եղել է նրա անփոփոխ պրեզիդենտը)։ Որպես դիրիժոր համերգային լայն գործունեություն է ծավալել հայրենիքում և արտասահմանում։ Վիլա Լոբոսի ստեղծագործությունը խորապես ազգային է։ Երաժշտական բանահյուսության հիման վրա են ստեղծված նրա 14 «Շոռո»-ները (1920-1929)։ Վիլա Լոբոսը օպերաների, բալետների, 12 սիմֆոնիայի, սիմֆոնիկ պոեմների, 9 սյուիտից բաղկացած «Բրազիլական բախիանաներ» շարքի (1930- 1945), 17 կվարտետի, դաշնամուրի, թավջութակի, կիթառի, տավղի կոնցերտների և այլ երկերի հեղինակ է։


== Ծանոթագրություններ ==
Գիալուսա

Գիալուսա (հուն․՝ Γιαλούσα, թուրքերեն՝ Yeni Erenköy), քաղաք Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 1,774 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
Թեքման (ձոր)

Թեքման, ձոր Հայկական լեռնաշխարհում, Բյուրակն-Մնձուրյան լեռնահամակարգի Տեկմանի լեռնաշղթայում։ Այստեղով է անցնում Արաքս գետը։


== Ծանոթագրություններ ==
Հարրոու (Լոնդոնի շրջան)

Հարրոու (անգլ.՝ The London Borough of Harrow, արտասանություն ), շրջան (բորո) Լոնդոնի հյուսիս-արևմուտքում։ Սահմանակցում է հյուսիսում Հարթֆորշիրի և Լոնդոնի այլ շրջանների հետ՝ Հիլինգդոնի հետ արևմուտքում, Իլինգի հետ հարավում, Բրենթի հետ հարավ-արևելքում և Բարնեթի հետ արևելքում։


== Տես նաև ==
Լոնդոնի շրջաններ


== Արտաքին հղումներ ==
Հարրոուի վարչությունը
Harrow Borough F.C.
Old Salvatorians (unofficial)
Harrow Times
Սոսյա

Սոսյա (ռուս.՝ Сосъя), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է №8092 անանուն վտակի աջ ափին՝ 1 կմ հեռավորության վրա։ Գետի երկարությունը կազմում է 42 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000080932
Կոդը ըստ հիդրոլոգիական հետազոտության (ՌԴ) — 103008093
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կանամառդի

Կանամառդի (էստ․՝ Kanamardi), գյուղ Էստոնիայի Պյարնումաա նահանգի Վառբլա շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Konica

Konica (ճապ.՝ コニカ Կոնիկա), ճապոնական ընկերություն, ֆոտոժապավենների, ֆոտոապարատների և նրանց համար օգնող սարքավորումների արտադրության համաշխարհային առաջատարներից մեկը։
2003 թվականի օգոստոսի 5-ին առանձնացավ Minolta ընկերությունից, ստեղծելով «Konica Minolta» հոլդինգը։


== Պատմություն ==
Ընկերության պատմությունը սկսվում է 1873 թվականից, երբ Ռոկուսաբուրո Սագիուրան (Rokusaburo Sugiura) սկսեց վաճառել լուսանկարչական նյութեր իր սեփական խանութում։
Սկզբում ընկերությունը կոչվում էր Konishiroku Photo, 1985 թվականից ստացավ ժամանակակից անուն՝ Konica։ Xerox-ի հետ միասին համարվում է տպագրական առաջին մեքենայի մշակողը (U-bix շուկայական անվան տակ)։
ԽՍՀՄ-ը 1971 թվականից մինչև 80-ական թվականները գնում էր միայն երկու բրենդի տպիչներ՝ Xerox և U-bix։
2007 թվականի մարտին սպասվում է ֆոտոժապավենների, ֆոտոքիմիկան ռեակտիվների և թվային մանիլաբների արտադրությամբ զբաղվող ստորաբաժանման տարանջատումը։
DSLR-ապարատների (թվային միաթաղանթ հայելային ապարատների) ստորաբաժանումը վաճառվել է Սոնի ընկերությանը։
Բացի այդ Dai Nippon ընկերությունը հայտարարել է Konica ընկերության Օդավարայի արտադրամասը գնելու և սեփական բրենդի տակ ֆոտոթղթի արտադրության շարունակման մասին, իսկ Seapac ֆիրման գնել է քիմիական նյութերի արտադրամասը։


== Արտադրանք ==


=== Տեսախցիկներ ===


==== Փոքրաֆորմատ տեսախցիկներ ====
Konica 1 (1946) 
Konica 2 (1950)
Konica 3 (1956)
Konica S (1959)
Konica S2 (1961)
Konica S3 (1963)
Konica Auto S (1963)
Konica Auto S2 (1965)
Konica C35 (1968)
Konica C35 Flashmatic (1971)
Konica C35 E&L (1971) 
Konica C35 EF (1975)
Konica C35 AF (1977)
Konica Hexar (1991)
Konica Hexar Silver (1997)
Original Black (1993)
Konica Hexar Gold
Hexar RF (1999)


==== Մեկ օբյեկտիվով հաելային տեսախցիկներ F տեսակի ամրացման վահանակով ====
Ընկերության առաջին միաթաղանթ հայելային ապարատները համակցվել են Konica F տեսակի ամրացման վահանակով։ Այս վահանակը չունի ոչ մի ընդհանրություն Nikon F վահանակների հետ և Konica-ի լուսաթաղանթները համատեղելի չեն Nikon-ի հետ։

Konica F (1960-?)
Konica FS (1962—1964)
Konica FSW (1962-?
Konica FP (1963-?)
Konica Domirex (1963-?)
Konica FM (1965-?)


==== Միաթաղանթ հաելային տեսախցիկներ AR տեսակի ամրացման վահանակով ====
Konica Auto-Reflex (1965—1968) 
Konica Auto-Reflex P (1966—1968) 
Konica Autoreflex T (1968—1970)
Konica Autoreflex A (1968—1971)
Konica Autoreflex T2 (1970—1973)
Konica Autoreflex A2 (1971—1972)
Konica Autoreflex A1000 (1972—1973)
Konica Autoreflex T3 (1973—1975)
Konica Autoreflex A3 (1973-?)
Konica Autoreflex T3N (1975—1978)
Konica Autoreflex TC (1976—1982)
Konica Autoreflex T4 (1978—1979)
Konica FS-1 (1979—1983)
Konica FC-1 (1980—1983)
Konica FP-1 (1981—1983)
Konica FT-1 (1983—1987)
Konica TC-X (1985—1987)


== Ծանոթագրություններ ==
Վարնավինո (գյուղ, Դեմիդովսկի շրջան)

Վարնավինո (ռուս.՝ Варнавино), գյուղ Ռուսաստանի Սմոլենսկի մարզի Դեմիդովսկի շրջանի կազմում։ Մտնում է Շապովսկի գյուղական համայնքի կազմի մեջ։
Բնակչությունը 2007 թվականին գրանցված տվյալներով կազմում էր 3 մարդ։


== Աշխարհագրություն ==
Վարնավինո գյուղը գտնվում է Դեմիդովսկի շրջանի հյուսիսարևելյան հատվածում, Դեմիդով քաղաքից 26 կմ դեպի հյուսիս-արևելք, P133 Սմոլենսկ – Նևել ավտոճանապարհից 30 կմ դեպի արևելք, Տխորինկա գետի ափին։ Գյուղից 56 կմ դեպի հարավ գտնվում է Ռակիտնայա երկաթուղային կայարանը, որն անցնում է Մոսկվա – Մինսկ երկաթգծով։


== Պատմություն ==
Հայրենական մեծ պատերազմի ժամանակ՝ 1941 թվականի հուլիսին գյուղն օկուպացված է եղել հիտլերյան զորքերի կողմից, այնուհետև ազատագրվել է 1943 թվականի սեպտեմբերին։


== Կլիմա ==
Վարնավինո գյուղը գտնվում է չափավոր ցամաքային կլիմայական գոտում, որտեղ ձմեռը չափավոր ցուրտ է, գարունը տևական, բարեխառն, ամառը չափավոր շոգ, իսկ աշնանը գերակշռում են տաք, արևոտ եղանակները։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բագայ (գյուղ, Ուվինսկի շրջան)

Բագայ (ռուս.՝ Багай), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վրաստանի ազգային արխիվ

Վրաստանի ազգային արխիվ, արխիվային նյութերի համալրման, հաշվառման, պահպանման և օգտագործման պետական կազմակերպություն Վրաստանում։


== Պատմություն ==
Ժամանակակից արխիվները Վրաստանում ստեղծվել են 1920 թվականի ապրիլի 23-ին «Հանրապետական կենտրոնական արխիվի ստեղծման մասին օրենքի» համաձայն։
1921 թվականի հուլիսի 1-ին Վրաստանի հեղափոխական կոմիտեն հրամանագիր է ստորագրել «Արխիվային գործի վերակազմավորման մասին»։
2004 թվականից արխիվային հաստատությունը ներկայանում է Վրաստանի արդարադատության նախարարության ենթակայության ներքո՝ որպես Վրաստանի պետական արխիվի դեպարտամենտ։ Վրաստանի արդարադատության նախարարի 2007 թվականի մարտի 12-ի թիվ 71 հրամանի համաձայն ձևավորվել է Վրաստանի ազգային արխիվը։ Արխիվային և գործավարության ոլորտների վերահսկողությունը վերապահված է Վրաստանի արդարադատության նախարարությանը։


== Արտաքին հղումներ ==
Պաշտոնական կայք
Լիլիա Կաբրալ

Լիլիա Կաբրալ Բերտոլլի (պորտ.՝ Lília Cabral, հուլիսի 13, 1957(1957-07-13), Սան Պաուլո, Բրազիլիա), բրազիլացի դերասանուհի։
Նրա հայրը իտալացի էր, իսկ մայրը պորտուգալացի։ Մանուկ հասակից արդեն երազել է դերասան դառնալու մասին։ Ծածուկ իր խիստ հորից հաճախել է արվեստի և թատրոնի դրամատիկական դպրոց։ Արդեն 21 տարեկանում Լիլիան ֆինանսապես անկախ կին էր։ Նա Սան Պաուլոյից տեղափոխվեց Ռիո դե Ժանեյրո հենց այդ տարում 1984 թվականին նկարահանվեց սերիալում, և մեծ ճանաչում գտավ։ 2007 թվականին արժանանում է Մալթայի Էմմի մրցանակին, և ճանաչվեց Բրազիլիայում լավագույն դերասանուհի։ Առողջական ինչ ինչ խնդիրները պատճառ են դառնում 3 անգամ չծնված երեխաներին կորցնելու։ 2016 թվականին Ազատություն, Ազատություն սերիալում մարմնավորել է երկրորդական դեր։


== Ծանոթագրություններ ==
Մոգիլյովկա (այլ կիրառումներ)

Մոգիլյովկա, կարող է վերաբերել՝

Մոգիլյովկա - գյուղ, Ուկրաինայի Չեռնովցիի մարզի Հերցայի շրջանում
Մոգիլյովկա - գյուղ, Ուկրաինայի Վիննիցայի մարզի Ժմերինկայի շրջանում
Արծաթի համաձուլվածքներ

Արծաթի համաձուլվացքներ, արծաթ պարունակող մետաղական միահալույթներ։ Արծաթի համաձուլվացքներում արծաթը կամ հիմնական բաղադրիչն է, կամ պայմանավորում է համաձուլվածքի որևէ կարևոր հատկությունը։ Արծաթի համաձուլվացքներ պատրաստում են հիմնականում արծաթի կարծրությունը և քիմիական կայունությունը թթուների, ծծմբի և նրա գազային միացությունների նկատմամբ մեծացնելու համար։ Այդ նպատակով օգտագործվում են արծաթի համաձուլվացքների ոսկու, պլատինի, պալադիումի, պղնձի, կադմիումի և այլ մետաղների հետ։ Ոսկին և պալադիումը լուծվում են արծաթում բոլոր հարաբերություններով և առաջացնում պինդ լուծույթներ։ Ոսկի ավելացնելիս արծաթի սպիտակ գույնը աստիճանաբար վոխվում է՝ սպիտակից (35% Au) դեղնականաչավունի (70% Au)։ 40%–ից քիչ ոսկի պարունակող արծաթը լուծվում է ազոտական թթվում։ Արծաթի համաձուլվացքների պալադիումի հետ պլաստիկ են, կայուն՝ թթուների և օքսիդիչների նկատմամբ, լուծվում են թթուներում մինչև 5% Pd–ի պարունակության դեպքում միայն։ Արծաթը պլատինի հետ առաջացնում է ներմեաաղական միացություններ (Ag3Pt, AgPt ևն)։ Հաճախ օգտագործում են եռկոմպոնենտ արծաթի համաձուլվացքներ՝ Ag–Au–Cu, Ag–Pd–Cu, Ag–Au–Pt ևն, երբեմն սրանց ավելացնում են ցինկ, նիկել, կադմիում ևն։ Արծաթի համաձուլվացքները ազնիվ մետաղների և պղնձի հետ միօրինակացված են։
Սրանք օգտագործվում են ոսկերչական և կենցաղային իրեր, մանրադրամ, ատամնապրոթեզներ, քիմիական և էլեկտրական կոնտակտներ պատրաստելու համար։
Բազմաթիվ երկրներում դրամը կտրում են արծաթի համաձուլվացքներից (10–50% Си), որտեղից էլ՝ արծաթյա մանրադրամ անվանումը։ ՍՍՀՄ–ում ամենատարածված արծաթի համաձուլվացքներն ունեն 875 հարգանիշը, Եվրոպայում՝ 800։ Արծաթի համաձուլվացքները պղնձի և ցինկի հետ օգտագործվում են որպես զոդանյութեր։ Հալման ջերմաստիճանն իջեցնելու նպատակով ավելացնում են նաև կադմիում, նիկել, անագ և այլն։ Արծաթը սնդիկի հետ առաջացնում է ներմետաղական միացություններ, որոնք տաքացնելիս քայքայվում են․ այդ երևույթը օգտագործվում է հանքանյութերից արծաթն անջատելու համար։ Որպես ամալգամային ատամալից օգտագործվում է Ag(33%)– Hg (52%) – Տո (12,5%) – Си (2%)– Zn (0,5%) համաձուլվածքը։ Արծաթի չնչին քանակները խիստ մեծացնում են կապարի դիմադրողականությունը դեֆորմացման նկատմամբ։ Այդ համաձուլվածքները օգտագործվում են մեծ բեռնվածության տակ աշխատող առանցքակալներ պատրաստելու համար։ Արծաթի համաձուլվացքները կադմիումի (25%), անագի (10%–ից ավելր), ալյումինի (մինչև 10%) հետ ունեն մեխանիկական լավ հատկություններ և քիմիապես կայուն են։ Քրոմի և ցիրկոնիումի փոքր քանակները չափազանց մեծացնում են
Աստերոիդների ցանկ (321601-321700)

Աստերոիդների ցանկ (321501-321600)  • Աստերոիդների ցանկ  • Աստերոիդների ցանկ (321701-321800)
 Աստերոիդների ցանկ (321501-321600)  • Աստերոիդների ցանկ  • Աստերոիդների ցանկ (321701-321800)
Մեհդի Մամեդով

Մեհդի Ասադուլլա օղլի Մամեդով (ադրբ.՝ Mehdi Əsədulla oğlu Məmmədov, մայիսի 22, 1918(1918-05-22), Շուշի, Ելիզավետպոլի նահանգ, Անդրկովկասյան ԴՖՀ - հունվարի 28, 1985(1985-01-28), Բաքու, Ադրբեջանական ԽՍՀ, ԽՍՀՄ), Ադրբեջանի թատերական ռեժիսոր, դերասան և մանկավարժ։ ԽՍՀՄ ժողովրդական արտիստ (1974), պրոֆեսոր (1960);


== Կենսագրություն ==
Մեհդի Մամեդովը ծնվել է 1918 թվականի մայիսի 22-ին։ Առաջին միջնակարգ կրթությունը ստացել է Բաքվում։ Յոթերորդ դասարանում նա ելույթ է ունեցել Բաքվի թուրքական աշխատանքային թատրոնում։ 1935 թվականին Մեհդի Մամեդովը ավարտել է Բաքվի թատերական դպրոցը։ Նույն թվականին նա մեկնել է Մոսկվա `ռեժիսորական բարձրագույն կրթություն ստանալու համար։
Մեհդի Ասադուլլա օկլի Մամեդովը մահացել է հանկարծ 1985 թվականի հունվարի 8-ին։


== Ընտանիք ==
Մեհդի Մամեդովի ավագ որդին ՝ Էլչին Մամեդովը, Ադրբեջանում հայտնի թատրոնի նկարիչ էր։
Նա դերասանուհի Շաֆիղա Մամեդովայի ամուսինն էր։
Նա դերասանուհի Բարաթ Շաքինսկայայի ամուսինն էր։


== Ստեղծագործություններ ==
Մեհդի Մամեդովը բեմական կարիերան սկսել է դերասանական գործունեությամբ։ 1942-1945 թվականներին աշխատել է Գանձակի պետական դրամատիկական թատրոնում։ Աշխատել է 1960-1963 թվականներին Ազգային դրամատիկական թատրոնում, 1956-1960 թվականներին Օպերայի և բալետի թատրոնում, իսկ 1978-1982 թվականներին ՝Ռուսական Դրամատիկական թատրոնում որպես գլխավոր ռեժիսոր։


== Ծանոթագրություններ ==
Օտտո Բաուեր

Օտտո Բաուեր (գերմ.՝ Otto Bauer, սեպտեմբերի 5, 1881(1881-09-05)[…], Վիեննա, Ավստրո-Հունգարիա - հուլիսի 4, 1938(1938-07-04), Փարիզ), ավստրիացի քաղաքական գործիչ, ավստրոմարքսիզմի տեսաբան, Ավստրիայի սոցիալ-դեմոկրատական կուսակցության գլխավոր քարտուղար։


== Կենսագրություն ==
Ավարտել է Վիեննայի դպրոցն ու գիմնազիան, հենց այնտեղի համալսարանում էլ վերապատրաստվել է «օրենքի» մասնագիտացմամբ։ Վիեննայի համալսարանում իր ուսումնասիրության առարկան եղել են տնտեսագիտական և քաղաքական օրենքները։ 1906 թ. նա պաշտպանել է թեկնածուական թեզ իրավագիտության վերաբերյալ։ Այնուհետև 1907 թ., դարձել է Ռեյխստագի սոցիալ-դեմոկրատական կուսակցության պատգամավորների խմբակի քարտուղար։ Նույն տարում սկսել է աշխատել «Պայքար» և «Աշխատանքի թերթ» թերթերի խմբագրություններում։
1918 թ-ից եղել է Գերմանիայի սոցիալական կուսակցության նախագահ։
Նոյեմբերյան հեղափոխությունից հետո՝ 1918 թ. Ավստրիայում եղել է Կառլ Ռեների կոալիցիոն կառավարության ԱԳ նախարար։
Որպես քաղաքական աշխատողների թերթերի խմբագիր՝ Օտտո Բաուերը հանդես է եկել սոցիալական դեմոկրատիայի գաղափարներով։ Հասարակության կառուցվածքի հանդեպ նման մոտեցման համար, քննադատվել է Լև Տրոցկովի կողմից։ Քաղաքական փոփոխությունների հիմնական պոտենցիալը տեսնում էր պրոգրեսիվ տնտեսական փոփոխությունների և խորհրդային ու սոցիալական դեմոկրատիաների կապի մեջ, որը պետք է ապահովեր «Անբաժան սոցիալիզմի» կառուցելը։
Մինչ օրս հրապարակվել են իր աշխատանքներից 9-ը, և դրանք նվիրված են հասարակության մեջ սոցիալական արդարության խնդիրներին։ Ավելի նշանակալի աշխատանքներին են դասվում՝ Zwischen zwei Weltkriegen?, 1936 թ. (Երկու պատերազմների միջև) և Die illegale Partei, 1939 թ. (Անօրինական կուսակցություն)։
Պատկերված է ավստրիական փոստային նամականիշի վրա (1981 թ.)։


=== Աշխատանքները ===

Die Nationalitätenfrage und die Sozialdemokratie («Ազգային հարցը և սոցիալ-դեմոկրատիան»), Wien, 1908 թ։ (գերմ.)
Die Sozialisierungsaktion im ersten Jahre der Republik.  Wien, 1919 թ։
Der Weg zum Sozialismus. Berlin, 1919 թ։
Bolschewismus oder Sozialdemokratie?. Wien, 1920 թ։
Die österreichische Revolution. («Ավստրական հեղփոխություն»), Wien, 1923 թ։ (գերմ.)
Das Weltbild des Kapitalismus. Wien, 1924 թ։ (գերմ.)
Die Nationalitätenfrage und die Sozialdemokratie. Wien, 1924 թ։
Der Kampf um Wald und Weide. Wien, 1925 թ։
Sozialdemokratische Agrarpolitik.  Wien, 1926 թ։
Sozialdemokratie, Religion und Kirche. Wien, 1927 թ։
Kapitalismus und Sozialismus nach dem Weltkrieg. Berlin, 1931 թ։
Der Aufstand der österreichischen Arbeiter. Seine Ursachen und seine Wirkungen. Prag, 1934։ (գերմ.)
Zwischen den Weltkriegen? Die Krise der Weltwirtschaft, der Demokratie und des Sozialismus. Prag, 1936 թ։
Der Faschismus. 1936 թ։
Die illegale Partei. Paris, 1939 թ։ (հետմահու) (գերմ.)


== Ծանոթագրություններ ==


== Արտաքին հղումներ ==
Otto Bauer und der Austromarxismus
Օտտո Բաուերի աշխատանքները. (գերմ.)
Բուլտերիեր

Բուլտերիեր, շան ցեղատեսակ, որը պատկանում է տերիերների ցեղատեսակին։ Կա նաև այս տեսակի «մինի» տարբերակը, որին անվանում են փոքր բուլտերիեր։


== Ցեղատեսակի պատմություն ==
19-րդ դարի 50-ական թվականներին Ջեյմս Հինքսը՝ Բիրմինգհեմից, սկսեց նոր ցեղատեսակի ստեղծումը՝ սպիտակ բուլ տերիերը։ Արդյունքը ստացվեց երկար տարիների տարբեր ցեղատեսակների խաչասերումից, որտեղ բացի անգլիական բուլդոգից և անգլիական սպիտակ տերիերից, մասնակցել է նաև դալմատինը։ Ջեյմս Հինքսը առաջին անգամ սպիտակ բուլտերյերին ներկայացրեց 1862 թվականի շների ցուցահանդեսին։


== Ցեղատեսակի բնութագրեր ==


=== Ընդհանուր տեսք ===
Բուլտերիերը կառուցված է պինդ և ներդաշնակ, մկանուտ, արագաշարժ, վճռական և խելացի աչքերի արտահայտությամբ։ Շունն ունի զվարթ բնավորություն, հնարավոր է սովորեցնել կարգապահության։


=== Ցեղատեսակի ստանդարտներ ===
Բուլտերիեր՝ շուն, որն ունի մկանուտ և ուժեղ մարմնակազմություն, ճկուն շարժուներով և բավականին թեթև վազք։
Գլուխը երկար է, ուժեղ, գտնվում է ներքևում, բայց չունի կոպիտ տեսք, կողքից նայելու դեպքում գլուխը պետք է ունենա ձվի տեսք, առանց որևէ անհարթությունների։ Վերևի մասը համարյա լիովին հարթ է, քթածակերը բաց են և վառ արտահայտված։ Ներքևի ծնոտը շատ ուժեղ է։ Ատամները պետք է լինեն սպիտակ, ամուր և առողջ, պետք է ունենան մկրատանման ատամնաշար։
Աչքերը նեղ են և միամյանց մոտիկ, գտնվում են գանգի խորը մասում, ունեն եռանկյան տեսք։ Ըստ ստանդարտի, պետք է լինեն մուգ շագանակագույն։
Ականջները փոքր են և բարակ, գտնվում են իրար բավականին մոտիկ։ Դրանք պետք է լինեն ուղիղ։
Վերջույթները պետք է լինեն պինդ, մկանուտ։
Իրանը կլորավուն է, կուրծքը խորն է և ավելի մոտ է գտնվում գետնին քան փորը, ուսերը՝ դուրս ցցված։ Մեջքը պինդ է և կարճ։ Եթե կենդանուն նայենք դիմացից, ապա կտեսնենք, որ կրծքվանդակը բավականին լայն է, իսկ մկաններն արտահայտված։
Գունավորումը սպիտակ է և գունավոր։ Եթե շունը սպիտակ է, ապա այն պետք է լինի մաքուր սպիտակ, գլխին թույլատրելի են գունավոր պտեր։ Կաշվի պիգմենտը կարող է լինել գունավոր, սակայն չպետք է տարբերվի, կամ երևա աչքին։
Պոչը բուլ տերյերի մոտ գտնվում է ներքևի մասում։ Այն կարճ է։


== Ծանոթագրություններ ==


== Գրականություն ==
Безобразов С. В. (1890–1907)։ «Буль-терьер»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 
А. Фалкон Бультерьер // Мой друг собака : Журнал. — М.: ООО «Издательство Энимал Пресс», 2012. — № 7. — С. 24.
Эрнест С. Томпсон // Снап : История одного бультерьера
Կեյուր

Կեյուր, գյուղ Արևմտյան Հայաստանում, Բիթլիսի վիլայեթի համանուն գավառի Տատիկ գավառակում։
1909 թվականին ուներ 147 (19 ընտանիք) հայ բնակիչ, որոնք բռնությամբ տեղահանվել են 1915 թվականին, Մեծ եղեռնի ժամանակ։ Նրանց մեծ մասը կոտորվել է։
Խառնարանային լիճ

Խառնարանային կամ հրաբխային լիճ, որը գոյացել է հրաբխային խառնարանի, կալդերայի, մաարների կամ հարվածային խառնարանի ջրով լցվելու ժամանակ։ Քանի որ խառնարանն, որպես կանոն, ունի կլոր ձև և բարձր պատեր, խառնարանային լիճը ունենում է շատ քիչ թափվող գետեր և գրեթե չի ունենում հոսք։ Սովորաբար խառնարանը լցվում է անձրևաջրերով (մաարները՝ գրունտային ջրերով) և հավասարակշռության է հասնում ջրի դուրս հոսելու և գոլորշանալու շնորհիվ։ Ժամանակի ընթացքում էրոզիայի պատճառով կարող է առաջանալ վերգետնյա հոսք կամ նույնիսկ վտակ, ինչպես օրինակ Նոր Զելանդիայի Տաուպո լիճը, որի միջով հոսում է Ուաիկատո գետը։
Խառնարանային լճում ջուրը երբեմն ունենում է քիմիական կազմ, ինչի պատճառով կյանքը լճում անհնար է դառնում։ Այդպիսի շատ դեպքերում գունավոր թթվային լճերի օրինակ են հանդիսանում Կոստա Ռիկայում գտնվող Ռինկոն դե լա Վյեխա և Իրասու լճերը։ Ածխաթթու գազի պարունակությունը նույնպես կարող է չափազանց բարձր լինել և դառնալ լիմնոլոգիական աղետ, ինչպիսին է Կամերունի Նիոս լճի աղետը։


== Խառնարանային լճերի օրինակներ ==
Աֆրիկա
Վենչի (հարվածային խառնարան, Եթովպիա)
Բոսումտվի (հարվածային խառնարան, Գանա)
Նյոս (մաար, Կամերուն)
Ամերիկա
Կատմայ (կալդերա, Ալյասկա, ԱՄՆ)
Քրեյթեր (կալդերա, Օրեգոն, ԱՄՆ)
Lac Saint-Jean (հարվածային խառնարան, Քվեբեկ, Կանադա)
Կուիկոչա (կալդերա, Էկվադոր)
Իրասու (հրաբխային խառնարան, Կոստա Ռիկա)
Ռինկոն դե լա Վյեխա (հրաբխային խառնարան, Կոստա Ռիկա)
Lago de Atitlán, Գվատեմալա
Ասիա
Էլգիգիտգին (հարվածային խառնարան, Սիբիր)
Նեմրութ (կալդերա, Թուրքիա)
Կուրիլյան լիճ (կալդերա, Կամչատկա, Ռուսաստան)
Չխոնջի (լեռնային կալդերա, Հյուսիսային Կորեա/Չինաստան)
Պինատուբո (Ֆիլիպիններ)
Կելուդ (Ինդոնեզիա)
Տոբա (կալդերա, Ինդոնեզիա)
Տովադա (կալդերա, Ճապոնիա)
Tazawa (կալդերա, Ճապոնիա)
Ավստրալիա և Օվկիանիա
Տաուպո (կալդերա, Նոր Զելանդիա)
Եվրոպա
Սիլյան (հարվածային խառնարան, Շվեդիա)
Էսկյուվատն (կալդերա, Իսլանդիա)
Կերիդ (Իսլանդիա)
Վինդսբորն (հրաբխային խառնարան, Գերմանիա)
Լախեր Զի (կալդերա, Գերմանիա)
Մարս
Jezero-Kratersee


== Ծանոթագրություններ ==
Նովոդևիչի Գորի

Նովոդևիչի Գորի (ռուս.՝ Новодевичьи Горы), գյուղ Ռուսաստանի Նիժնի Նովգորոդի մարզի Գագինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թավա

Թավա, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պարլավա

Պարլավա (իսպ.՝ Parlavà, բասկ.՝ Parlava), մունիցիպալիտետ Իսպանիայում, Գտնվում է Ժիրոնա նահանգում՝ Կատալոնիա ինքնավար համայնքում։ Մունիցիպալիտետը գտնվում է Բաշ Էմպորդա շրջանում։ Զբաղեցնում է 6,14 կմ² տարածք։ Բնակչությունը կազմում է 402 մարդ (2010 թվական)։


== Բնակչություն ==


== Ծանոթագրություններ ==


== Արտաքին հղումներ ==
Página oficial del Ayuntamiento
Información de la Generalitat de Catalunya Archived 2005-08-20 at the Wayback Machine.
Información del Institut d'Estadística de Catalunya
Սերգեևկա (գյուղ, Միյակինսկի շրջան)

Անվան այլ կիրառումների համար տե՛ս՝ ՍերգեևկաՍերգեևկա (ռուս.՝ Сергеевка, բաշկիրերեն՝ Сергеевка), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 73 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիմուզան

Լիմուզան (ֆր.՝ Limousin, ֆրանսերեն արտասանությամբ՝ [limuzɛ], ( արտասանություն)), Ֆրանսիայի 27 երկրամասերից (région) մեկը։ Գտնվում է Ֆրանսիայի կենտրոնում։ Բաղկացած է երեք վարչական շրջաններից (département)՝ Կողէզ (Corrèze), Կղյոզ (Creuse) և Օտ-Վյեն (Haute-Vienne)։ Վարչական կենտրոնը Լիմոժ (Limoges) քաղաքն է։


== Ծանոթագրություններ ==
Սեն Պիեռ լա Ռոշ

Սեն Պիեռ լա Ռոշ (ֆր.՝ Saint-Pierre-la-Roche), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 52 մարդ, բնակչության խտությունը` 5.24 մարդ/կմ²։ Բնակավայրը զբաղեցնում է 9.92 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Լիոն քաղաքից` 125 կմ հարավ, Պրիվա քաղաքից` 10 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 30 աշխատունակ (15-64 տարեկան) բնակիչ, որոնցից ակտիվ էին 23-ը, իսկ ոչ ակտիվները` 7։ Ակտիվության ցուցանիշը կազմում է 76,7 %։ 23 աշխատունակ մարդկանցից աշխատել է 21 անձ (12 տղամարդ և 9 կին)։ Գործազուրկ են եղել 2 անձ (1 տղամարդ և 1 կին)։ 7 անաշխատունակներից 4-ը եղել են աշակերտներ կամ ուսանողներ, 2-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վասիլ Թայիրով

Վասիլ Եգորի Թայիրով (նոյեմբերի 14 (26), 1859, Ղարաքիլիսա, Ալեքսանդրապոլի գավառ, Երևանի նահանգ, Կովկասի փոխարքայություն, Ռուսական կայսրություն - ապրիլի 23, 1938(1938-04-23), Օդեսա, Ուկրաինական ԽՍՀ, ԽՍՀՄ), հայազգի խորհրդային այգեգինեգործ։


== Կենսագրություն ==
1905 թվականին Օդեսայում հիմնել է գինեգործական գիտափորձնական առաջին կայանը (Թայիրովի անվան խաղողագործության և գինեգործության ԳՀԻ, Ուկրաինական ԽՍՀ)։ 1892-1918 թվականներին և 1927-1932 թվականներին Թայիրովը եղել է իր կազմակերպած «Վեստնիկ վինոդելիյա» («Вестник виноделия») ամսագրի խմբագիրը։ Գիտական աշխատանքները նվիրված են այգեգործական վիճակագրությանը, ավազահողերում խաղողի վազի սննդառության, ԽՍՀՄ-ում խաղողի սորտերի նկարագրության և շրջանացման, ինչպես նաև ֆիլոքսերայի դեմ պայքարի մեթոդների մշակման հարցերին։ Եղել է 18 գիտական ընկերությունների իսկական և թղթակից անդամ։ Թայիրովի անունով է կոչվել ՀԽՍՀ էջմիածնի շրջանի Փարաքար գյուղի խաղողագործական խորհրդային տնտեսությունը։


== Երկեր ==
Виноградное вино и алкоголизм, Одесса, 1915;
Укрепление и использование песков в связи с культурой 1923.


== Գրականություն ==
Сб. посвященный В.Е. Таирову в ознаменование 40- летию его деятельности, ч. 2, Чевствование, Одесса, 1926.


== Ծանոթագրություններ ==
Աստերոիդների ցանկ (268101-268200)

Աստերոիդների ցանկ (268001-268100)  • Աստերոիդների ցանկ  • Աստերոիդների ցանկ (268201-268300)
 Աստերոիդների ցանկ (268001-268100)  • Աստերոիդների ցանկ  • Աստերոիդների ցանկ (268201-268300)
Ղարիսթավի

Ղարիսթավի (վրաց.՝ ღარისთავი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 960 մետր բարձրության վրա։ Շրջկենտրոն Քարելից հեռու է 4 կմ։


== Ծանոթագրություններ ==
The Man Who Can't Be Moved

«The Man Who Can't Be Moved», իռլանդական The Script խմբի փոփ բալլադը, իրենց The Script ալբոմի երկրորդ սինգլը։ Թողարկվել է 2008 թվականի հուլիսի 25-ին։


== Տեսահոլովակը ==
Տեսահոլովակը նկարահանվել է Մարկ Կլեսֆելդի կողմից։


== Երգացանկ ==
CD single / Digital single"The Man Who Can't Be Moved" - 4։02
"Anybody There" - 2։57German CD single"The Man Who Can't Be Moved" - 4։02
"Anybody There" - 2։57
"Rusty Halo" (Shepherd's Bush Empire-ում կենդանի կատարումը) - 3։45
"The Man Who Can't Be Moved" (Making of the Video) - 3։00Digital EP"The Man Who Can't Be Moved" - 4։02
"The Man Who Can't Be Moved" (Տեսահոլովակը) - 3։59


== Հիթ-շքերթներ ==


== Ծանոթագրություններ ==
Ռասել Ալան Հալս

Ռասել Ալան Հալս (անգլ.՝ Russell Alan Hulse, նոյեմբերի 28, 1950(1950-11-28)[…], Նյու Յորք, Նյու Յորք, ԱՄՆ), ամերիկացի ֆիզիկոս, աշխատել է Փրինսթոնի համալսարանում։ 1993 թվականի Ֆիզիկայի Նոբելյան մրցանակի դափնեկիր։ Մրցանակը շնորհվել է նրան, համատեղ Ջոզեֆ Թեյլորի հետ, «նոր տիպի պուլսարների հայտնաբերման համար, որոնք տվել են նոր հնարավորություններ գրավիտացիայի հետազոտության համար»։
Հայտնագործությունը Հալսը և Թեյլորը կատարել են 1974 թվականին, երբ դիտարկումներ էին կատարում Արեսիբո աստղասդիտարանի ռադիոաստղադիտակի վրա, հայտնաբերելով առաջին կրկնակի պուլսարը՝ PSR B1913+16: 1991 թվականին այս աստղերի զույգի ուղեծրի ուսումնասիրությունները թույլ տվեցին հաստատել Հարաբերականության ընդհանուր տեսությունը, ինչպես նաև հնարավորություն ընձեռնեցին հետազոտելու գրավիտացիոն ալիքները։


== Մրցանակներ ==
Ֆիզիկայի Նոբելյան մրցանակ, 1993


== Ծանոթագրություններ ==


== Արտաքին հղումներ ==
1993 թվականի Ֆիզիկայի Նոբելյան մրցանակը աստղագետներին (ռուս.)
Տեղեկություններ Նոբելյան կոմիտեի կայքում (անգլ.)
Ռ. Ա. Հալս. «Կրկնակի պուլսարի հայտնաբերումը». Նեբելյան դասախոսություն // «Успехи физических наук», 164 հատոր, 7 թողարկում, հուլիս 1994 (ռուս.)
Ելովայա (Հարավային Ունեգայի վտակ)

Ելովայա (ռուս.՝ Еловая), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Հարավային Ունեգա գետի ձախ ափին՝ 42 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մերինա (այլ կիրառումներ)

Մերինա, կարող է վերաբերել՝

Մերինա - գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում
Մերինա - գետ Ռուսաստանում, Լոկչիմի վտակը
Աստերոիդների ցանկ (247401-247500)

Աստերոիդների ցանկ (247301-247400)  • Աստերոիդների ցանկ  • Աստերոիդների ցանկ (247501-247600)
 Աստերոիդների ցանկ (247301-247400)  • Աստերոիդների ցանկ  • Աստերոիդների ցանկ (247501-247600)
Յուրչենկի (գյուղ, Լետիչևի շրջան)

Յուրչենկի (ուկրաիներեն՝ Юрченки), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Յուրչենկի գյուղում բնակվում էր 338 մարդ։ Բնակավայրը զբաղեցնում է 0,994 կմ² տարածք։ Բնակչության խտությունը կազմում էր 340,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդրանիկ Մարգարյան (այլ կիրառումներ)

Անդրանիկ Մարգարյան.

Անդրանիկ Մարգարյան (1951-2007), հայ հասարակական-քաղաքական գործիչ, ՀՀ վարչապետ (2000-2007)։
Անդրանիկ Մարգարյան (1967-1994), հայ ազարամարտիկ։
Փոքիփսի

Փոքիփսի (անգլ.՝ Poughkeepsie, ), քաղաք Միացյալ Նահանգների Նյու Յորք նահանգի Դաչես շրջանում։ Ըստ 2010 թվականի մարդահամարի վիճակագրական տվյալների՝ բնակչությունը կազմում է 32 736 մարդ։ Դաչես շրջանի շրջանային կենտրոնն է։


== Աշխարհագրություն ==
Ըստ ԱՄՆ բնակչության մարդահամարի բյուրոյի տվյալների՝ Պոուկպիզիի ընդհանուր տարածքը կազմում է 14 812 կմ2, որից 13 323 կմ2-ն ցամաքային է, իսկ 1 489 կմ2-ն՝ ջրային։ Ջրային ռեսուրսների տարածքն զբաղեցնում է ամբողջ տարածքի 10 %-ը։
Պոուկպիզի քաղաքը տեղակայված է ծովի մակարդակից 61 մետր բարձրության վրա։


== Ժողովրդագրություն ==
Ըստ 2010 թվականի մարդահամարի տվյալների՝ Պոուկպիզիում բնակվում է 32 736 մարդ։ Բնակչության միջին խտությունը կազմել է մոտ 2457,1 մարդ/կմ2։
Քաղաքի ռասայական կազմը, ըստ մարդահամարի տվյալների, բաշխված է հետևյալ կերպ. 16 649 (50,9 %)՝ սպիտակամորթներ, 10 967 (33,5 %)՝ սևամորթներ կամ աֆրոամերիկացիներ, 528 (1,6 %)՝ ասիացիներ, 299 (0,9 %)՝ տեղաբնիկ ամերիկացիներ, 20 (0,1 %)՝ խաղաղօվկիանոսյան կղզիներից գաղթականներ, 2798 (8,5 %)՝ այլազգիներ, 1475 (4,5 %)՝ խառը ռասաների ներկայացուցիչներ։ Իսպանախոսները կամ լատինամերիկացիները կազմել են ամբողջ բնակիչների 19,5 %-ը (6384 մարդ)։
Բնակչության տարիքային խմբերը, ըստ մարդահամարի տվյալների, բաշխված է հետևյալ կերպ. 7268 մարդ (22,2 %)՝ 18 տարեկանից ցածր բնակիչներ, 5180 մարդ (15,8 %)՝ 18-24 տարեկաններ, 5026 մարդ (15,4 %)՝ 25-34 տարեկաններ, 5730 մարդ (17,5 %)՝ 35-49 տարեկաններ, 5275 մարդ (16,1 %)՝ 50-64 տարեկաններ և 4257 մարդ (13 %)՝ 65 տարեկան և ավելի։ Բնակիչների միջին տարիքը կազմել է 32,4 տարեկան։ Կանայք կազմել են բնակչության 52 %-ը (17 016 մարդ), տղամարդիկ՝ 48 %-ը (15 720 մարդ)։


== Ծանոթագրություններ ==